ΓΡΑΠΤΗ ΕΡΩΤΗΣΗ E-1841/00

υποβολή: Klaus-Heiner Lehne (PPE-DE) προς την Επιτροπή

(9 Ιουνίου 2000)

Θέμα: Προστασία των κοινοτικών νομικών κειμένων της βάσης δεδομένων CELEX, βάσει του δικαιώματος πνευματικής ιδιοκτησίας

1. Είναι αλήθεια ότι, κατά τη γνώμη της Ευρωπαϊκής Επιτροπής, τα κοινοτικά νομικά κείμενα της βάσης δεδομένων CELEX τελούνπό προστασία, βάσει του δικαιώματος πνευματικής ιδιοκτησίας;

2. Αν ναι, πώς αιτιολογεί η Ευρωπαϊκή Επιτροπή αυτήν την προστασία;

3. Επικαλείται η Ευρωπαϊκή Επιτροπή κατά την αιτιολόγησή της την οδηγία 96/9/ΕΚ?

4. Αν ναι, πώς αιτιολογεί η Ευρωπαϊκή Επιτροπή, σε αυτήν την περίπτωση, την άμεση ισχύ της οδηγίας, παρόλο που δενπάρχει, σε εθνικό επίπεδο, νομοθετική διάταξη μεταφοράς στο εθνικό δίκαιο για την προστασία νομικών κειμένων;

5. Θεωρεί η Ευρωπαϊκή Επιτροπή αποδεκτό το γεγονός ότι παρέχεται προστασία, βάσει του δικαιώματος πνευματικής ιδιοκτησίας, σε νομικά κείμενα τα οποία συνιστούν, σε τελική ανάλυση, προϊόν της νομοθετικής δραστηριότητας της Κοινότητας και τα οποία θα έπρεπε να είναι προσιτά και διαθέσιμα στο κοινό;

6. Πώς κρίνει η Επιτροπή τις νομικές έριδες που έχουν ανακύψει σήμερα, π.χ. στη Γερμανία, μεταξύ των διαφόρων κατόχων άδειας εκμετάλλευσης;

Απάντηση του κ. Bolkestein εξ ονόματος της Επιτροπής

(28 Ιουλίου 2000)

1. Το ζήτημα του εάν τα επίσημα κείμενα νομοθετικού, διοικητικού και νομικού χαρακτήρα(1) τελούνπό προστασία βάσει του δικαιώματος πνευματικής ιδιοκτησίας αντιμετωπίστηκε διαφορετικά από τους νομοθέτες στα διάφορα κράτη μέλη. Στη Γερμανία, για παράδειγμα, ο νομοθέτης επέλεξε σαφώς να μην προστατεύει τα επίσημα κείμενα(2). Σε επίπεδο Κοινότητας, αν και δενπάρχει συγκεκριμένη εφαρμοστέα νομική διάταξη, η Επιτροπή έχει την άποψη ότι τα νομικά και οιονεί νομικά κείμενα που πηγάζουν από τα κοινοτικά θεσμικά όργανα δεν τελούνπό προστασία δικαιωμάτων πνευματικής ιδιοκτησίας, ασχέτως της μορφής τους και του μέσου μέσο του οποίου διατίθενται.

Εν τούτοις, τα νομικά κείμενα που διατίθενται στη βασική τους μορφή θα πρέπει να διακρίνονται από οποιαδήποτε μορφή που ενσωματώνει προστιθέμενη αξία, η οποία μπορεί να έχει τη μορφή νομικής ανάλυσης, σχολιασμού, ευρετηρίασης, διάρθρωσης ή ειδικής επεξεργασίας στο πλαίσιο μιας βάσης δεδομένων όπως η Celex. Επομένως, δεν είναι τόσο τα βασικά νομικά κείμενα αφ' εαυτόν που μπορεί να τελούνπό προστασία πνευματικής ιδιοκτησίας αλλά η συγκεκριμένη επιλογή, διάρθρωση ή διαμόρφωση των κειμένων στη βάση δεδομένων Celex που μπορεί να αποτελεί πνευματική δημιουργία. Επιπλέον, η οδηγία 96/9/ΕΚ του Κοινοβουλίου και του Συμβουλίου της 11ης Μαρτίου 1996 για τη νομική προστασία των βάσεων δεδομένων(3) (η οδηγία για τις βάσεις δεδομένων) που εναρμόνισε τη νομοθεσία τη σχετική με τα δικαιώματα πνευματικής ιδιοκτησίας στις βάσεις δεδομένων στην Κοινότητα, προβλέπει επίσης μια ιδιόμορφη μορφή προστασίας για τις μη δημιουργικές βάσεις δεδομένωνπό ορισμένους όρους.

2. Εκτός από την οδηγία για τις βάσεις δεδομένων, διάφορες διεθνείς συμβάσεις που έχουνπογραφεί από την Κοινότητα και τα κράτη μέλη της παρέχουν προστασία πνευματικής ιδιοκτησίας σε συλλογές δεδομένων που αποτελούν πνευματικές δημιουργίες και αυτό ισχύει με την επιφύλαξη οποιωνδήποτε δικαιωμάτων πνευματικής ιδιοκτησίας που αφορούν τα ίδια τα δεδομένα. Από την άποψη αυτή, εφιστώ την προσοχή σας στο άρθρο 5 της Σύμβασης για τα συγγραφικά δικαιώματα του Παγκόσμιου Οργανισμού Πνευματικής Ιδιοκτησίας (WIPO) και το άρθρο 10 της συμφωνίας για ορισμένες πτυχές των δικαιωμάτων πνευματικής ιδιοκτησίας σχετικές με το εμπόριο.

3. Παραπέμπω το Αξιότιμο Μέλος του ΕΚ στις προηγούμενες απαντήσεις.

4. Τα κράτη μέλη πρέπει να τηρούν τις κοινοτικέςποχρεώσεις τους, εξασφαλίζοντας ότι η νομοθεσία τους καλύπτει τους στόχους της οδηγίας για τις βάσεις δεδομένων. Θα πρέπει να έχουμεπόψη μας ότι ο στόχος της οδηγίας είναι η εναρμόνιση της οδηγίας των βάσεων δεδομένων, με την παροχή προστασίας δικαιωμάτων πνευματικής ιδιοκτησίας σε ορισμένες βάσεις δεδομένων και ενός ιδιόμορφου δικαιώματος για τις μη δημιουργικές βάσεις δεδομένων. Η προστασία αυτή ισχύει ασχέτως του εάν τα περιεχόμενα αυτής της βάσης δεδομένων δικαιούνται προστασίας βάσει δικαιωμάτων πνευματικής ιδιοκτησίας ή άλλων δικαιωμάτων. Σε περιπτώσεις κατά τις οποίες τα κράτη μέλη δεν έχουν μεταφέρει στο εθνικό δίκαιο την οδηγία για τις βάσεις δεδομένων μέχρι την ημερομηνία εφαρμογής ή δεν την έχουν μεταφέρει σωστά, μπορεί να ανακύψει το ζήτημα εάν το συγκεκριμένο μέτρο, στην περίπτωση αυτή η οδηγία για τις βάσεις δεδομένων, μπορεί να έχει άμεσο αποτέλεσμα, εφόσον παρέχει δικαιώματα σε άτομα. Αυτό είναι τελικά ένα ερώτημα που θα πρέπει να απαντηθεί από το Δικαστήριο. Η Επιτροπή θα πρέπει να εξετάσει εάν η οποιαδήποτε μη συμμόρφωση εκ μέρους του σχετικού κράτους μέλους θέτει ζήτημα διαδικασίας παράβασης.

5. Όπως αναφέρθηκε ανωτέρω, τα νομικά κείμενα που πηγάζουν από τα κοινοτικά θεσμικά όργανα δεν προστατεύονται βάσει δικαιωμάτων πνευματικής ιδιοκτησίας, κατά την άποψη της Επιτροπής. Το ζήτημα του εάνπάρχουν δικαιώματα πνευματικής ιδιοκτησίας ή ιδιόμορφα δικαιώματα στη βάση δεδομένων Celex δεν είναι αντίθετο με τη διαθεσιμότητα κοινοτικών νομικών πληροφοριών για το κοινό, εφόσον το βασικόλικό ή τα κείμενα που περιέχονται σ' αυτό είναι ευρέως διαθέσιμα, σε έντυπη αλλά και σε ηλεκτρονική μορφή, σε προσιτές τιμές και, σε ορισμένες περιπτώσεις, δωρεάν στο πλαίσιο του συστήματος EUR-Lex. Δεν απαιτείται προηγούμενη άδεια για την αναπαραγωγή εγγράφων από το EUR-Lex και η αναπαραγωγήπόκειται μόνο σε αναφορά της πηγής του εγγράφου.

6. Η Επιτροπή έχει πληροφορηθεί για τη νομική έριδα μεταξύ δύο γερμανών κατόχων άδειας εκμετάλλευσης της βάσης Celex, των Otto Schmidt Verlag και SEIDL Datenbank Service. Από όσα γνωρίζει η Επιτροπή, αυτή είναι η μόνη τρέχουσα νομική διαφορά μεταξύ κατόχων άδειας εκμετάλλευσης της Celex. Αυτή η νομική διαφορά βασίζεται στην ερμηνεία του γερμανικού δικαίου και αποτελεί, επομένως, ζήτημα που αφορά τα γερμανικά δικαστήρια.

(1) πρβλ. άρθρο 2(4) της Σύμβασης της Βέρνης (Πράξη των Παρισίων της 24ης Ιουλίου 1971 όπως τροποποιήθηκε στις 28 Σεπτεμβρίου 1979), που επιβεβαιώνεται από τις σχετικές διατάξεις της Σύμβασης για τα συγγραφικά δικαιώματα (Copyright) του Παγκόσμιου Οργανισμού Πνευματικής Ιδιοκτησίας (WIPO) (που εγκρίθηκε από τη Διπλωματική Διάσκεψη στις 20 Σεπτεμβρίου 1996).

(2) πρβλ. κεφάλαιο II, 5.-(1) του μέρους Ι του Gesetz ber Urheberrecht und verwandte Schutzrechte.

(3) ΕΕ L 77 της 27.3.1996.